《梦王箬林先生》
清代·赵青藜

束发识君名，少长识君书。识君官给谏，得罪江干居。

江干日无事，愈复究虫鱼。人閒得片纸，珍似《兰亭》初。

健笔既凌云，清肠甘野蔬。寂寞谢冠盖，潇洒理耕锄。

我生实已晚，天涯窃绪余。忽得营营路，告我以君庐。

扣门欣题鸟，转盼失庭除。邻鸡催月上，惆怅趣巾裾。

作者简介：安徽泾县人，字然乙，号星阁。乾隆元年进士，授编修。迁御史，劾言捐例之害等，能持大体。后以耳疾去官。曾从方苞学古文。有《读左管窥》、《漱芳居士诗文集》。